
  КУЛТУРЕН КАЛЕНДАР НА ОБЩИНА САМОКОВ  ЗА 2022 ГОДИНА      
Културният календар на община Самоков определя визията и цялостния модел на културната дейност,  като се фокусира върху събития с отношение към градската ни идентичност, културно наследство и творчество, традиция и съвременна практика. Всяка година се внасят и нови елементи с идеята, че тази дейност подлежи на развитие и модификация в зависимост от настоящето  и традициите.За 2022 г. са включени теми, неделима част от развитието на общността, такива с висока художествена стойност, придобилите вече традиционност и устойчивост, както и нови  културни платформи  с цел разпознаваемост на културния облик на Общината. Определящите при разработването на документа  приоритети са свързани със запазване на дългосрочните партньорства; създаване на формати, даващи алтернативи за активно приобщаване на нови публики  и по-пълноценно участие на младите хора;  опазване, съхраняване, експониране и социализиране на културното наследство и насърчаване на сътрудничеството между отделните културните институции; използване на знакови за Самоков градски пространства.

В този документ  не са включени  събитията, които са залегнали в Културните календари на Народните читалища на територията на Общината, защото те са предмет на друг материал. 

Жанровият диапазон обхваща разделите:
( Паметно събитие за годината – за 2022 година паметното събитие е 300 години от рождението на свети Паисий Хилендарски.
(Стратегически събития - събития, които са придобили традиционност. Провеждат се ежегодно. Притежават висока художествена и образователна стойност.

( Нови и иновационни формати.

( Финансово подпомагане на самоковски културни институции  и духовни средища, неправителствени организации и други културни оператори в работата им в сектора Култура. Това е подкрепа за различни организации, занимаващи се с култура, активно допринасящи за културния живот в Общината. Финансовата помощ е насочена към идейни проекти, създаващи добър и полезен за хората културен продукт от свободната сцена.  

(Инфраструктура в сектора култура. 
(Исторически календар.

	позиция
	СЪБИТИЕ
	ДАТА
МЕСЕЦ
	КРАТКО ИЗЛОЖЕНИЕ


	СТОЙ-НОСТ
/лева/

	Събитията, планирани за  национални празници, важни за Община Самоков локални празници,  християнски празници, честване дати на бойната слава, сезонни културни вечери „Традиции и изкуство” 
са представени хронологично и за записани последователно по месеци и сезони


	1
	Богоявление
	06.01.
	Ритуално хвърляне на кръста в р. Искър. Освен общоприетото за всички райони в страната изваждане на кръста от водата, за нашия район е характерен и обичая „топеница”. Ритуалът се изпълнява след изваждането на кръста от реката, когато  младите булки /тези, които са се омъжили през изминалата година/ се потапят в р. Искър, облечени в народни носии.
	2 000



	2
	Честване на победата в Булаирската битка
	08.02.
	Събитието се провежда пред паметните стели на читалище-паметник „Отец Паисий-1859” – там, където са изписани имената на героите от Самоков и селата от Общината, загинали в битката. Събитието включва военен ритуал, изпълнен от НГЧ.
	820

	3
	Поклонение пред паметта на Васил Левски
	19.02.
	Извършва се панихида /приготвя се и се раздава питка и жито/ и се отслужва Света литургия пред Девическия манастир. Събитието включва представяне на програма, подготвена  от ученици, поднасяне на венци и цветя в знак на преклонение пред живота и делото на Апостола.
	400

	ПРОЛЕТНИ ПРАЗНИЦИ И ЧЕСТВАНЕ НА СЛАВНИ ЗА БЪЛГАРИЯ ДАТИ 

	4
	1 март
	
	Осигуряване на материали за изработване на големи мартеници. Мартениците могат да бъдат поставени на мостовете, като отстрани бъдат изписани имената на децата и учениците, участвали в изработването им.
	650

	5
	3 март - Освобождение на България 

от турско робство
	03.03.
	Честването на Освобождението на България включва факелно шествие и концертна програма.
	2 000

	6
	Поклади /Сирни Заговезни/
	06.03.
	Сирни Заговезни, наречен в самоковско  „Поклади” e празник на всеобщото опрощение, на възстановяването на човешката взаимност и уважение. Поклади се празнува по специфичен, характерен начин със запалване на „купа” и хора около огъня. 
	2 000

	7
	Тодоровден
	12.03.
	Църковен празник – традиционен за Самоков и селата от Общината. 
	2 500

	8
	Изложби
	месец април
	Провеждане на пролетен вернисажен салон на творците от града в Художествена галерия „Проф. Васил Захариев”.
	400

	9
	Великденски празници
	24.04.
	Празниците са свързани с концертни програми, изложби на козунаци и кукулници, базари.
	3 000

	МАЙСКИ ПРАЗНИЦИ И ЧЕСТВАНЕ НА СЛАВНИ ЗА БЪЛГАРИЯ И ОБЩИНАТА ДАТИ

	10
	Ден на Европа и победата над фашистка Германия
	09.05.
	Младежки концерт по случай Деня на Европа. Честване победата над фашистка Германия – по традиция се извършва поднасяне на венци в знак на признателност пред загиналите във Втората световна война самоковци. Тържественият ритуал се извършва пред паметните стели, поставени на източната стена на сградата на военния клуб.
	3 000

	11
	Освобождение на Самоков от турско робство
	14.05.
	Шествие до паметника „Кръста” – поднасяне на венци, историческа възстановка; поднасяне на венци на паметника на Щъркелово гнездо.
	3 000

	12
	Нощ в музея


	18.05.
	Международният ден на музеите се отбелязва на 18 май от 1978 г. по решение на Международния съвет на музеите с цел да бъде повишена информираността за дейността на тези институции и тяхната роля в обществото.
	100

	13
	Ден на българската просвета и култура и на славянската писменост
	24.05.
	Тържествено шествие.

Изпращане на випуск 2020 и награждаване на отличниците на випуска.
	4 000

	ЛЕТНИ ПРАЗНИЦИ И ЧЕСТВАНЕ НА СЛАВНИ ЗА БЪЛГАРИЯ ДАТИ

	14
	Ден на детето
	01.06.
	Детски карнавал. 
	По проект

	15
	Ден на Ботев и загиналите за свободата на България
	02.06.
	Честването на тази дата се извършва пред паметника на Христо Ботев, ситуиран в южния край на града – ул. „Хр. Ботев“.
	500

	16
	Празник на късноантична крепост „Цари Мали Град”
	месец юли
	Културното традиционно събитие се провежда всяка година в късноантична крепост „Цари Мали Град“. Организира се от Историческия музей.
	ИМ

	17
	21 август – Ден на Св. Симеон Самоковски – ПРАЗНИК НА САМОКОВ
	21.08.
	Празникът на Самоков включва няколко традиционни събития в рамките на една седмица.
	30 000

	18
	Представяне на самоковския фолклор в двора на Бельова черква; курбан
	месец август
	Празникът цели да покаже съхранените от читалищните състави песенни и танцови традиции в Самоков и селата от Общината, както и представяне на характерни за региона носии. 
	3 000

	19
	Летен празник за децата
	м. август
	
	3 000

	20
	Летен младежки празник 
	м. август
	
	9 000

	21
	„Вечер в музея”
	м. август
	Културно събитие в Исторически музей - Самоков
	8 000

	ЕСЕННИ ПРАЗНИЦИ И ЧЕСТВАНЕ НА СЛАВНИ ЗА БЪЛГАРИЯ ДАТИ

	22
	6 септември - Съединението на България
	06.09.
	Денят на Съединението на България се отбелязва съвместно с Исторически музей - Самоков и културните институции в града.
	1 000

	23
	22 септември - Ден на Независимостта на България
	22.09.
	Денят на Независимостта на България се отбелязва съвместно с Историческия музей и Младежкия парламент.
	1 000

	24
	Ден на народните будители
	01.11.
	Събитието включва награждаване на културни дейци и програма за церемонията.
	1 500

	25
	Ден на християнското семейство
	21.11.
	Организиране на събитие, свързано със семейства, честващи своята златна сватба.
	3 000

	26
	Ден на дарителя за община Самоков
	05.12.
	Тържество, посветено на дарители – фирми, граждани, граждански и други организации, спомогнали за реализиране на различни събития и проекти, за подобряване живота на хората от Общината. Изложба, показваща историята на дарителството в Самоков, както и ползата от спомоществувателството. За уважение,споделяне и благодарност към тези, които са помагали и помагат  различни благородни каузи.
	1 000

	ЗИМНИ ПРАЗНИЦИ

	27
	Посрещане на Коледа
	месец

декември
	Запалване светлините на коледната елха, организиране на тържества за деца, коледен базар.
	5 000

	28
	Посрещане на Новата година
	31.12.
	Концерт на площада, заря
	4 000

	29
	ПРАЗНИЦИ НА ЕТНОСИТЕ 

В САМОКОВ
	Финансиране на традиционни празници за различните етноси като: Банго Васил, Международен ден на ромите, Успение на Пресвета Богородица или Голяма Богородица. Подпомагане на дейности, свързани с културата на етносите, организирани от неправителствени организации.
	8 000

	30
	СЪБОРИ ПО СЕЛАТА; СЪБОР НА ШИШМАНОВСКИЯ МАНАСТИР
	Финансиране на традиционните ежегодни събори на селата от Общината.
	36 500

	СТРАТЕГИЧЕСКИ СЪБИТИЯ

	КУЛТУРНИ СЪБИТИЯ ОТ РЕГИОНАЛНО, НАЦИОНАЛНО И МЕЖДУНАРОДНО ЗНАЧЕНИЕ

	31
	Церемония по връчване на Националната награда 

„Захарий Зограф” и връчване на наградените малки художници, участвали в Националния конкурс за детска рисунка към Наградата „Захарий Зограф”.
	в седмицата преди 
24 май
	Националната награда за живопис „Захарий Зограф“, връчвана от община Самоков е учредена през 1972 г. Запазената традиция, е знак за духовна мярка и идентичност на Общината ни.

В рамките на ежегодната Национална награда „Захарий Зограф” се организира и Национален конкурс за детска рисунка. Според статута на конкурса, форматът има за цел да даде шанс за изява на деца и ученици да се занимават с изобразително изкуство и да се състезават със свои творби, както  и  да научат повече за самоковските зографи.
	3 500

	
	Откупуване на авторските правата върху статуетката от скулптора Георги Чапкънов
	2 000

	
	Изработване на нови статуетки
	3 000

	32
	Церемония по връчване на Националната награда по фотография „Анастас Карастоянов”
	месец ноември
	Събитието включва  награждаване на носителя на Наградата и победителите във финалната селекция, както и заключителна изложба от участвалите фотографии.
	7 000

	33
	Традиционен научен международен симпозиум „Царшишманови дни в Самоков”.


	месец октомври
	XVI - ти Цар Шишманови дни в Самоков:

Международен научен симпозиум  с основна тема 300 години от рождението на св. Паисий Хилендарски.
Международният научен симпозиум „ Царшишманови дни в Самоков” е традиционен за Общината и всяка година е посветен на различни национални и местни годишнини. Симпозиумът се организира от община Самоков и Асоциация за антропология, етнология и фолклористика „Онгъл”. В рамките на формата се провежда „Балканска филмотека на късометражен филм”.
	4 000

	34
	Чакърови тържества
	месец

юли
	Организатори - Община Самоков и  Клубът на любителите на историческо оръжия „Чакър войвода” – регионално значение.

Чакъровите тържества се провеждат на Чакъровите поляни в м. Карагьол близо до гр. Самоков. Включват исторически възстановки, народни борби, народни песни и хора, курбан.
	8 000

	35
	Празник на Рила
	месец август
	Организира се съвместно с туристическото дружество. За първи път този празник е честван през 1925 г. Празникът се чества с масово изкачване на първенеца на Балканите - връх Мусала, както и с различни забавни игри и концертна програма. 
	1 000

	36
	Празници в Боровец
	
	Сдружението на собствениците и хотелиерите в к.к. Боровец предлага съвместна работа по три фестивала, които да се реализират през по-слабо посещаемите периоди от годината, преди разгара на активния сезон. 
( „Отидете на еко планински фестивал” – Целта е създаване на пространства, където на посетителите да се предложат натурални природни продукти, артикули, изработени от рециклирани материали, мода, игри, изкуство, музика, библиотека на открито, спортни активности, Think Thank сцена. Реализирането ще включва още почистване и обозначаване на еко пътеки и маршрути, подходящи за семейни излети.
( „Фестивал на световната музика”, обединяващ провежданите до сега Мото рок фест в Рила  Фолклорен фестивал „Магията на Рила планина”. Целта е в рамките на два дена курортът да посрещне изпълнители и артисти от различни страни, да бъдат представени непознати обичаи, традиции и вкусове, да се даде възможност за изява на млади родни таланти.
„Приключенски фест Боровец”. Събитието е посветено на спорта, природосъобразния и здравословен начин на живот и забавления в планината. Целта е да се популяризира разнообразието от планински спортове, които Боровец предлага.
	16 000

	ФЕСТИВАЛИ, ОРГАНИЗИРАНИ СЪВМЕСТНО С ЧИТАЛИЩАТА, МЛАДЕЖКИ ОРГАНИЗАЦИИ И ЦЪРКОВНИ НАСТОЯТЕЛСТВА

	37
	Фолклорен фестивал „Дар от природата”
	началото на месец

септември
	Организира се от Община Самоков,   кметство и читалище "Хр. Ботев - 1928" в с. Говедарци; регионално значение. Фестивалът се провежда в с. Говедарци.

Фестивалът в Говедарци е празник на занаятчии, производители на екологични храни и е съпроводен с много песни и хора на фолклорни състави от цялата страна. Гостите на фестивала могат да се насладят на базара на еко продукти – картофи, мед, мляко, сирене, извара, сладка от горски плодове, билки, както и на невероятните дърворезби, картини, ръкоделия. Фестивалът е с конкурсен характер.
	4 000

	38
	Фолклорен фестивал 

„Боб фест”
	05.-06. септември
	Фестивалът се провежда в с. Радуил и е от национално значение. Организира се съвместно с кметството в селото и НЧ „Христо Ботев” – с. Радуил. 

В празника участват различни фолклорни състави и кукери от България и близките страни. Фестивалът е с конкурсен характер.
	4 000

	39
	Фестивал на църковните песнопения
	месец октомври
	Църковните песнопения са част от българското културно наследство и православната ни традиция.

Силата на въздействието на духовната музика в днешно време само по себе си създава свещено пространство чрез  мелодиите изразяващи  надеждата, търпение, свободата,  вяра и път към храма и Бога. Не случайно този фестивал се провежда в храм „Свети Никола”. Освен, че тук има невероятна акустика, то  и храмът сякаш е апотеоз на националното духовно освобождаване. Църквата “Св. Никола” е построена в средата на ХІХ век. Тържественото й освещаване е станало на 26 октомври 1861 година, за да свърже завинаги родолюбието на самоковци с борбата срещу гръцкото духовенство.
	4 000

	40
	Фестивал на старата градска песен и Фестивал за любителски театри „Театър без граници”
	месец

октомври
	Фестивалите са от национално значение и се организират от читалище-паметник „Отец Паисий-1859” – гр. Самоков.

Фестивалът  на старата градска песен е музикален форум с конкурсен характер. Празникът възражда за нов живот очарованието на българската стара градска песен – истински бисер в културното ни наследство и има за цел да популяризира и съхранява най-доброто от този жанр и да приобщава младите хора към нейната лиричност и очарование.Театралният фестивал е събитие, утвърждаващо културните традиции в града и даващо възможност за изява на любителските театри като същевременно  популяризира българската и чуждестранната драматургия.
	4 000

	41
	Международен танцов фестивал
	месец декември
	Включва всички видове танцово изкуство. Участват състави от България, Македония, Сърбия и др.
	800


	42
	Фолклорен фестивал 

„Нашенско хоро”
	месец

ноември
	Организира се от Община Самоков и Школа за народни танци "Sun Dance" . Във фестивала вземат участие школи и клубове от страната, изучаващи български народни танци и хора. 
	 1 000

	43
	„Лаго фест”
	месец юни
	Организира се съвместно с фондация „Сиид” . Фестивалът включва участие на младежи, ученици и деца – любители на графити-културата в специализирани работилници. Усвояване на специфични умения по графити дизайн. Заключителен концерт в облагородено градско пространство посредством графити изкуството.
	4 000

	44
	Празник на Рилския зелник
	месец

юли
	Фестивалът е от регионално значение. Празникът се провежда в с. Бели Искър. Празникът се провежда от 2002 г. и до днес най-голямото предизвикателство е състезанието за най-вкусен зелник. Празникът е тържество и на българския фолклор с участието на самодейни състави.
	4 000

	45
	Младежки фестивал „Ритъмът на планината”
	месец

септември
	Фестивалът се организира от Община Самоков, Liberty Records и Младежки парламент Самоков. Всяка година се провежда в чест на даден национален празник и включва работилници по изкуства, спорт, екология и образование през деня и музикален концерт вечерта.
	4 000

	ПАМЕТНО СЪБИТИЕ

	46
	300 години от рождението на свети Паисий Хилендарски. Такъв забележителен юбилей трябва да се отбележи с респект и достойнство именно в община Самоков, защото преподобен Паисий Хилендарски и Самоков са свързани неразривно, независимо от опитите и личните интереси на някои учени и не само да докажат обратното.  Св. преп. Паисий Хилендарски – монах, духовник, българин и родолюбец, обединява в себе си онзи порив на вяра, дух и историческа напреходност, които сме длъжни да предаваме на бъдните поколения. Паисий Хилендарски, често наричан още Отец Паисий е роден през 1722 година в Самоковската епархия със светско име Пенко или Петър. Паисий Хилендарски е канонизиран за светец с писмен акт на Светия синод на Българската Православна Църква през 1962 година. През 2013 г. община бе възстановен гроба на свети Отец Паисий, намиращ се в двора на църквата „Св. Николай Чудотворец” в Самоков и бе поставен паметен знак. 

На територията на Общината има поставени два паметника на великия ни възрожденец и духовник – този в центъра на гр. Самоков, дело на проф. Величко Минеков и паметникът в с. Доспей. Паисий Хилендарски се именува Общинската библиотека. Името Отец Паисий носят още Читалище-паметник „Отец Паисий-1859” – гр. Самоков; НЧ „Отец Паисий-1910” – с. Доспей и СУ „Отец Паисий” – гр. Самоков. В голямото събитие трябва да включим ученици и младежи, защото те са тези, които трябва да знаят, че родното място на Паисий е с. Доспей, община Самоков.

Изпълнението включва:
	16 000

	1. Още в началото на годината да се поставят два билборда с лика на преподобен Паисий Хилендарски.

2. Да се разпространи в училищата доклада на  доц. К. Рангочев за жизнения подвиг на светогорския монах и приведените в него доказателства за произхода му от Самоковския край. Там доц. Рангочев специално посочва изследователския принос в това отношение на научната работничка доц. Мария Деянова и на краеведа и член на Съюза на българските писатели Иван Ненов.

3. Представяне на изложба в общинска библиотека „Паисий Хилендарски” с всички книги, издадени в Самоков /и не само/, касаещи Отец Паисий, както и статии, доказващи рожденото място на великия самоковец. Тук можем да включим и книгата „Крепостта Кокалянски Урвич и късносредновековния манастир в нея”. Изданието е дело на проф. Николай Овчаров и Филип Петрунов. Според изследователите, Паисий посочва с географска точност мястото на крепостта Урвич, което означава, че то не му е непознато. Освен това Паисий пише на самоковски диалект, което потвърждава хипотезата, че първият български възрожденец е или от Самоков, или от селата край него.
4. Исторически музей – Самоков представя: 

( изложба от фонд „Документи” – почин за събиране на средства за построяване на паметник, както и дейности, които самоковскта общественост е правила /въпреки политическата конюнктура и нечии лични интереси/ за чествания на Паисий.

( изложба от фонд „Художествен” – изложба от творби, свързани с Хилендарския монах, както и от щампи, свързани с идеята за История славянобългарская.

/ Поне една от изложбите да бъде открита на 19 юни, когато Българската православна църква отбелязва паметта на свети Паисий Хилендарски, канонизиран  за светец с писмен акт на Светия синод от 1962 г./

( Ученически преписи на История славянобългарская.

( Ученически конкурси – рисунки и литературен, като темата на детския конкурс за рисунка към Националната награда „Захарий Зограф” да бъде свързана с Паисий Хилендарски.

5. Международен научен симпозиум, посветен на 300 години от рождението на свети Паисий Хлендарски /в рамките на Цар Шишманови дни в Самоков/.

6. Платени репортажи по националните телевизии.

7. Създаване на документален филм за Паисий Хилендарски, неговото дело и връзката му с община Самоков.

	НОВИ И ИНОВАЦИОННИ ФОРМАТИ 

	47
	ЗАВРЪЩАНЕ В САМОКОВ
 „Завръщане в Самоков” е много жанрово културно събитие на различни изкуства – музика, танц, театър, изобразително и приложно изкуство, фотография, художествена литература, кино. Целият формат е подчинен на идеята за организиране на  изяви на самоковци занимаващи се с различен вид изкуство, като се включат най-вече творци, които не живеят в момента в града. 

Много художници, артисти и музиканти са се насочили към изкуството и са започнали творческата си дейност от школи, клубове, кръжоци в читалищата или училищата в Самоков. Още като деца и младежи са рисували, пяли и танцували тук, създавали са си собствени музикални групи или са участвали в конкурси, пленери, изложби за изобразително творчество, театрални студия и др. Събитието може да бъде наречено панаир, събор или фестивал, защото  представя  обществен празник, планиран да е изпълнен с арт-пространства и участие на всички граждани.

Форумът се замисля като платформа за изява на творци на мястото откъдето са тръгнали -  завръщане в родния град. На практика показвайки своята идентичност и заедно с тези, които живеят тук ще привлекат и ангажират самоковци да се включат в заобикалящото ги изкуство, да открият себе си и своя Самоков. „Завръщане в Самоков” е поредица от събития отворени за всички, създаване на нови социални ефекти на солидарност, широко включване на различни публики завръщане към същността ни чрез изкуството.
Отделните модули в събора ще се провеждат на различни места – знакови за Самоков – Туристическа градина, парк „Крайискърец”, Есова и Доспевска къщи. Зоните ще бъдат обособени  с поставянето на отличителни знаци, табели, декорация, рекламни материали, като  всички те носят посланието, че градът е живее чрез своето изкуство, един забележителен и Самоков.
	15 000

	48
	ПАНАИР НА ЗАНАЯТИТЕ, ИЗКУСТВАТА И НАРОДНИТЕ ТАНЦИ – Доспевска къща. Няколко  дни на талантите, представени в  обща творческа платформа с възможност да се представят разнообразни събития и да се даде възможност за изява на занаятчии, певци и танцьори от Общината. Отделните модули ще занаятчийски ателиета, балетен спектакъл, театър, фолклор….. Основна цел на изложенията е да се представи тази самобитна страна на самоковските художествени занаяти, а също и да стимулира тяхното развитие.
	3000

	49
	ДНИ НА БЪЛГАРСКОТО КИНО

Кино прожекции в Туристическата градина.

Жителите и гостите на града ще могат да гледат на открито общо 14 филма от българското и световното кино на огромен екран с размер 12 х 7 метра, с брилянтно качество и професионално озвучаване.

Всички прожекции ще са предшествани от срещи с актьори.

Може да се организира и автокино на подходящо място
	8 500

	50
	НАГРАДА ЗА ГРАФИКА 
	3 000

	ФИНАНСИРАНЕ НА РАЗЛИЧНИ ФОРМАТИ В ОБЛАСТТА НА КУЛТУРАТА 

И ПОДПОМАГАНЕ НА КУЛТУРНИ ИНСТИТУЦИИ И НЕПРАВИТЕЛСТВЕНИ ОРГАНИЗАЦИИ

	51
	Съгласно чл. 32, ал.1 от Закона за народните читалища - Дофинансиране на читалищната дейност, което касае сформирани читалища без финансиране сдържавната субсидия –В случай на потребност от други читалища или провеждане на семинари за читалищата или други културни институции на територията на Общината може да се осигури финансиране от тези средства. При необходимост от финансиране на различни културни институции на територията на Общината или формати, насочени към развитието на културата и в случай, че са останали средства – да се  пренасочат към реализиране на предложенията след представяне на идеите и подробна план-сметка. 
	10 000

	52
	Описание, фотографиране на книжовните паметници, а именно книжовно ръкописно и старопечатно наследство в православните храмове от Самоковска духовна околия, както и предписание за съхранението им на хартиен носител и на диск (DVD). 

През 2022 година ще се работи в направление проучване на археографското и епиграфското иконно и книжно наследство на храмове в селата Поповяне, Рельово и Райово, както и в Митрополитската църква.
Материалите се предават в община Самоков, Исторически музей – Самоков, енорийските черковни настоятелства на църквите и Районно управление на МВР – Самоков. При реализиране на формата се извършва теренна  работа, включваща: първичен опис на наличните книжовни паметници във всеки от горепосочените енорийски храмове;

официален опис с експертизата, който се предава на: енориийските черковни настоятелства, Архиерейския наместник, Община Самоков, Исторически музей - Самоков, Районно управление - Самоков.

Теренното проучване се извършва през месец юли.
	2 500

	53
	Проект на „Фамилатлон –Самоков” /съвместно с Младежкия парламент/. Традиционно се реализира заедно с младежкия фестивал „Ритъмът на планината”.
	1 000

	54
	Осигуряване на рамкови условия за изкуство и културна продукция с акцент върху работа с ученици и деца съвместно с ръководители на художествени школи, в следните направления: съвременно арт-изкуство; открити пространства за изкуство и култура.
	2 000

	55
	Ученическо състезание „Не се гаси туй що не гасне”
	месец юни
	Съвместно с МОН и Сдружение „Руски клуб”
	400 

	56
	Поклоннически път
	месец август
	Поклоннически път – до Рилския манастир – осигуряване на транспорт между селата Ярлово, Белчин и Клисура, курбани
	600

	57
	Финансиране на външни продукции
	
	Концерти, театри, кинопрожекции и изложби. Събитията ще се провеждат в открити пространства или на сцените на читалищата и Младежкия дом.
	4 000

	ИНФРАСТРУКТУРА В СЕКТОРА КУЛТУРА /поддържане  на паметници на културата и изграждане на нови/

	58
	Изграждане на чешма в Доспевската къща
	Според сметководен тефтер на Димитър Зограф, в който са нанесени всички разходи по строителството на неговата къща (1858 г.) в двора е имало собствена чешма, построена от майстори-чешмеджии, а водата била доведена по керамични тръби (кюнци) от реката.
	2 500

	59
	Изграждане на мемориален знак/паметник в Митрополитската черква „Успение на прсв. Богородица”
	Целта е да се покаже значимостта на Самоковска епархия и на самия храм, който години наред е използван да резидира и служи Самоковския митрополит. Затова и църквата е позната като Митрополитската църква или още Митрополията.

Идеята е да бъде изграден паметен знак от две части: Част А -  Голяма мраморна плоча (черен мрамор, „отворена книга“), на която да бъдат изписани имената на всички Самоковски митрополити от ХVІ век до 1908 г. с дати на служението им. Част Б -  Няколко плочи, върху които да има текст, даващ информация за  историята на Митрополитската черква „Успение на Пресвета Богородица”, установяването на престолите в нея (северен на Св. Харалампи  и южен на св. Иван Рилски), служението на двама самоковски митрополити - мъченици за вярата: Св. Свмчнк. Симеон Самоковски и митрополит Игнатий, убит от пиян турчин и т.н. 
	11 000

	60
	Паметник на Васил Стоин
	Паметникът да се изгради в историческата част на Самоков с прилежаща подходяща инфраструктура. Жителите на община Самоков се отнасят с признателност и преклонение към личността и делото  на Васил Стоин.  Проф.Стоин причесляваме към самоковските будители, неговото име е  включено в списъка с имената на велики самоковци. Той има изключителни заслуги в издирването и обнародването на българския музикален фолклор.

Етномузикологът е роден в Самоков, където завършва Духовната семинария. След това работи като учител. В периода 1907 – 1910 г. учи цигулка и теоретични дисциплини в Кралската консерватория в Брюксел. Завръща се в България и става гимназиален учител по пеене и музика.  През 1920 г. започва да преподава в Музикалната академия, а през 1931-ва става и неин директор.
	11 000

	61
	Реставрация на стенописи – I етап
	Консервация и реставрация на стенописи в храм „Св. Николай Чудотворец” – с. Широки дол. Първи етап. Църквата е паметник на културата и са необходими съгласувателни процедури с НИНКН
	2 000

	62
	ИСТОРИЧЕСКИ КАЛЕНДАР 

	ГОДИШНИНИ:

	300 години от рождението на свети Паисий Хилендарски.


	Атанас Димитров Самоковлиев, роден през 1832 г. в Самоков, син на Димитър Зограф, пръв кмет на Пловдив след освобождението, участник в Съединението.


	Тодор Пеев, роден през 1842 г. в Етрополе, главен учител на Самоковското мъжко училище, автор на единствения запазен в България училищен  правилник от училище „Кирил и Методий”, Самоков.



	Христо Семерджиев, роден през 1872 г. в Самоков, историк и общественик, автор на единственото все още по-подробно изследване на самоковската история „Самоков и околността му”.



	Борис Хаджисотиров, роден през 1872 г. в Самоков, адвокат, завършил право в Лозана, Швейцария



	Михаил Дашин, роден през 1882 г. в Самоков, кмет на Самоков 1919-1922 г.


	ХУДОЖЕСТВЕНА ГАЛЕРИЯ „ПРОФ. ВАСИЛ ЗАХАРИЕВ”

	месеци февруари - март
	Изложба  - 140 години от рождението на Александър Миленков 

	месеци април - май
	Гостуващи изложби - Танер Мерт и Пламен Стефанов 

	месеци май - юни
	Изложба с творби на носителя на Националната награда „Захарий Зограф”

	месеци юли - август
	Гостуваща изложба на ХГ Казанлък - 140 години от рождението на Владимир Димитров – Майстора

	месеци септември - ноември
	Юбилейна изложба с каталог - 200 години от рождението на Анастас Карастоянов 

	месец ноември
	Изложба – Национална по фотография „Анастас Карастоянов”

	НАГРАДЕН ФОНД

	63
	Награда за първото бебе, родено в община Самоков за 2020 г.
	200

	64
	Награда за извадилия кръста на Богоявление
	100

	65
	Награден фонд за Тодоровден
	500

	66
	Награда за носителя на Националната награда „Захарий Зограф”
	4 000

	67
	Награди за Националната награда по фотография
	2 500

	68
	Награди за победителите в Националния конкурс за детска рисунка към Националната награда „Захарий Зограф” /според статута на конкурса/
	1 500

	69
	Награди за учителите
	4 500

	70
	Награда - графика
	1 500

	71
	Награда за състава, носител на специалната награда на община Самоков в Националния фестивал „Театър без граници”
	300

	72
	Други награди, според Наредбата за символиката на град Самоков
	1 000

	                                                                         ОБЩО                                                                                     311 770                                         

